Selvom den varslede storm udeblev, er der i løbet af natten alligevel faldet sne nok til at aktivere diverse beredskaber i regionen. I Aalborg Lufthavn, hvor rydnings-, og afisningsmaskiner har været i gang siden tidligt i morges. Snefaldet har ikke betydet aflysninger af afgange, men har givet enkelte forsinkelser, hvor den største var på fyrre minutter. -Vores opgave på sådan en dag som i dag, det er at holde forpladsen og start- og landingspladsen fri for nedbør. Der er det maskinerne, der kører og fejer. Og derudover skal vi de-ice flyene, så der ikke er noget på vingerne, når de letter, siger Rikke Mølgaard, marketingsdirektør i Aalborg Lufthavn. Det er især den såkaldt de-icing - afisning af flyene, der giver de mindre forsinkelser. Man kan løbende holde sig opdateret om afgangstiderne på Lufthavnens hjemmeside.

Referat:
I Aalborg Lufthavn skal de af-ise flyene inden de letter. Det skaber lidt forsinkelser.